|  |
| --- |
| **Jaunā cietuma KOMPLEKSA Alsungas ielā 29, Liepājā,****būvniecības darbu būvuzraudzības līgums Nr. [●]**starp**Valsts akciju sabiedrību „Tiesu namu aģentūra”****un****[●]**parakstīts Rīgā \_\_\_.\_\_\_.2017 |

|  |
| --- |
| **Valsts akciju sabiedrība “Tiesu namu aģentūra”**, reģistrācijas numurs: 40003334410 (“**Pasūtītājs**”), juridiskā adrese: Baldones iela 1B, Rīga, Latvija, LV-1007, tās valdes locekles Santas Sausiņas personā, kura rīkojas saskaņā ar sabiedrības statūtiem, no vienas puses, |
| un |
| **[●]** reģistrācijas numurs: [●] (**“Izpildītājs”**), juridiskā adrese: [●], Latvija, tās [●] personā, kurš/a darbojas, pamatojoties uz [●], no otras puses, |
| Pasūtītājs un Izpildītājs abi kopā saukti **“Puses”**, bet katrs atsevišķi – **“Puse”,** |
| ņemot vērā, ka:1. Pasūtītājs ir iecerējis nekustamajā īpašumā Alsungas ielā 29, Liepājā, ar kadastra Nr. 8076 012 0014, kas ir reģistrēts Liepājas pilsētas zemesgrāmatas nodalījumā Nr. 100000495654 (“**Īpašums**”) uzbūvēt jauna cietuma kompleksu (**“Objekts”**);
2. Arhitekts ir izstrādājis Objekta būvprojektu (**„Būvprojekts”**);
3. Pasūtītājam ir svarīgi realizēt Objekta būvniecību veidā, kas nodrošina, ka Būvniecības līguma izpildes rezultātā tiek uzbūvēts un Pasūtītajam nodots viss cietuma komplekss tūlītējas lietošanas kārtībā, t.sk., ar uzstādītām IT, drošības un citām tehnoloģiskām iekārtām, t.i., uz “Atslēgas” (jeb *“Turn-key”*) būvniecības koncepcijas pamata;
4. Pasūtītāja rīkotā atklātā konkursa “Jaunā cietuma kompleksa Alsungas ielā 29, Liepājā būvuzraudzība”, identifikācijas numurs TNA2017/4 (**“Iepirkums”**), ietvaros Izpildītājs ir apliecinājis savu būvuzraudzības pieredzi, atbilstību kvalifikācijas prasībām un izteicis gatavību nodrošināt Objekta būvniecības darbu būvuzraudzību augstā profesionālā līmenī un kvalitātē;
5. saskaņā ar Iepirkuma rezultātiem Pasūtītājs ir izvēlējies Izpildītāju kā Objekta būvuzraugu un Latvijas Republikas Tieslietu ministrija ir saskaņojusi šī līguma noslēgšanu,
 |

bez viltus, maldības un spaidiem noslēdz šo līgumu (**“Līgums”**) ar šādiem noteikumiem:

1. GALVENIE TERMINI UN INTERPRETĀCIJA

Līgumā tiek izmantoti šādi galvenie termini:

|  |  |  |
| --- | --- | --- |
|  | **Akts** | Darbu pieņemšanas – nodošanas akts, kura abpusēja parakstīšana ir pamats Izpildītāja rēķina izrakstīšanai.  |
|  | **Apakšuzņēmēji** | Darbu izpildei saskaņā ar Līguma noteikumiem Izpildītāja piesaistītie un Pasūtītāja akceptētie apakšuzņēmēji, par kuru rīcību un darbiem Izpildītājs atbild kā par sevis paša. |
|  | **Arhitekts** | SIA “REM PRO”, reģ. numurs: 41503041904, kas ir izstrādājusi Objekta Būvprojektu un veiks Objekta būvniecības autoruzraudzību. |
|  | **Būvatļauja** | 2015. gada 21. oktobrī izsniegtā būvatļauja Īpašuma apbūvei un Būvprojekta realizācijai, kurā 2016. gada 20. septembrī būvvalde ir izdarījusi atzīmi par būvprojektēšanas nosacījumu izpildi. |
|  | **Būvdarbi** | Visi un jebkādi darbi un procesi, kuri nepieciešami Objekta celtniecībai, tā pieņemšanai ekspluatācijā un nodošanai Pasūtītājam tūlītējas lietošanas kārtībā, un kurus veic Būvuzņēmējs atbilstoši Būvniecības līguma noteikumiem. |
|  | **Būvlaukums** | Viss Īpašuma robežās esošais zemesgabals, izņemot, ja Būvlaukuma pieņemšanas – nodošanas aktā norādīts citādi, un visas uz tā esošās celtnes, pagaidu ēkas un citas būves, tai skaitā, Objekts nepabeigtas celtniecības stadijā līdz Objekta nodošanai Pasūtītājam saskaņā ar Būvniecības līguma noteikumiem. |
|  | **Būvniecības līgums** | Starp Pasūtītāju un Būvuzņēmēju 2017. gada [●][●] noslēgtais līgums par Objekta būvniecību (Būvdarbu veikšanu), un kura kopija (bez tā pielikumiem, ar kuriem Izpildītājs vajadzības gadījumā var iepazīties pie Pasūtītāja) ir pievienota šim Līgumam kā Pielikums Nr. 1.1.7. |
|  | **Būvprojekts** | Arhitekta saskaņā ar Būvatļauju un Pasūtītāja uzdevumu izstrādātais būvprojekts, kas veido pamatu Objekta būvniecībai.  |
|  | **Būvuzņēmējs** | [●], reģ. numurs: [●], kas saskaņā ar Būvniecības līguma noteikumiem veiks Objekta būvniecību. |
|  | **Būvuzraudzības plāns** | Būvdarbu kvalitātes uzraudzības plāns, ko, pamatojoties uz darbu organizēšanas projektu un darbu veikšanas projektu, izstrādā Izpildītājs, un kas nosaka Izpildītāja obligāti veicamās pārbaudes un galvenos Būvdarbu posmus.  |
|  | **Darbi** | Būvuzraudzības darbi Objektā, kas tiek veikti saskaņā ar Līgumu, tā dokumentiem (t.sk., Tehnisko specifikāciju), normatīvajiem aktiem (t.sk., piemērojamiem standartiem) un Pasūtītāja norādījumiem. |
|  | **IDS** | Atbilstoši Latvijas normatīvajiem aktiem kompetentas drošības iestādes Izpildītājam un Darbu [●] sadaļas vadītājam, un visiem attiecīgo Darbu, kas satur valsts noslēpumu, izpildē iesaistītajiem Apakšuzņēmējiem izsniegts nepieciešamās kategorijas industriālās drošības sertifikāts, kas apliecina tiesības veikt darbus, kas satur valsts noslēpumu, un komersanta spēju nodrošināt šāda veida informācijas aizsardzību. |
|  | **Iepirkuma piedāvājums** | Izpildītāja pilns piedāvājums, datēts ar [●], kas cita starpā satur detalizētu Izpildītāja finanšu piedāvājumu Darbu veikšanai, un kas pievienots Līgumam kā Pielikums Nr. 1.1.13.  |
|  | **Līguma dokumenti** | Līgums, tā pielikumi kā arī citi dokumenti saistībā ar Līgumu, par kuriem Puses vienosies un kurus Puses parakstīs pēc šī Līguma noslēgšanas. |
|  | **Līgumcena** | Līgumā norādītā Izpildītājam izmaksājamā atlīdzība (bez PVN) par kvalitatīvi un termiņā izpildītiem Darbiem un par saskaņā ar Līgumu Izpildītāja uzņemtajiem riskiem un atbildību (t.sk., bet ne tikai – pienākumu atklāt Būvdarbu defektu cēloni strīdus gadījumā). Līgumcena ietver pilnu samaksu par Līgumā noteikto saistību pilnīgu izpildi, tai skaitā, bet ne tikai: visas izmaksas, kas saistītas ar Darbu veikšanu pilnā apjomā, personāla izmaksas, peļņu, transporta izmaksas, nodokļus un nodevas (izņemot PVN), apdrošināšanas izmaksas, tai skaitā izmaksas par visiem darbiem, materiāliem, un procesiem (t.sk., bet ne tikai – testiem, mērījumiem, laboratorijas darbiem), kas nav tieši uzskaitīti Līguma dokumentos, bet ir izrietoši un nepieciešami pienācīgai, savlaicīgai un kvalitatīvai Līguma izpildei.  |
|  | ***Izslēgts*** |  |
|  | **PVN** | Latvijas Republikā noteiktais pievienotās vērtības nodoklis. |
|  | **Speciālisti** | Darbu izpildei piesaistītie būvspeciālisti, kuri ir uzskaitīti Līguma Pielikumā Nr. 1.1.18. “Speciālistu saraksts”, vai kurus Pasūtītājs ir akceptējis saskaņā ar Līguma noteikumiem. |
|  | **Tehniskā specifikācija** | Pasūtītāja detalizētas prasības Darbu veikšanai, kas pievienotas šim Līgumam kā pielikums Nr. 1.1.19. |

Ja Līguma saturs un jēga to pieprasa, Līguma tekstā vienā dzimtē lietoti termini ietver arī otru dzimti un vienskaitlī lietoti termini ietver arī daudzskaitli.

Līguma nodaļu virsraksti Līguma tekstā ir iekļauti ērtības un pārskatāmības nolūkā, un tie neietekmē Līguma interpretāciju.

Nevienu no Līguma dokumentiem nevar skatīt un tulkot atrauti no citiem Līguma dokumentiem un to kopējās jēgas un mērķa.

Gadījumā, ja ir pretrunas vai nesakritības starp Līgumu un citiem Līguma dokumentiem, tad noteicošais ir Līgums. Ja kāda Līguma dokumenta (izņemot Līgumu) noteikumi vai prasības ir pretrunā ar cita Līguma dokumenta noteikumiem vai prasībām, Izpildītājam ir nekavējoties (t.i., ne vēlāk kā 5 (piecu) dienu laikā no brīža, kad attiecīgā pretruna ir konstatēta) par to jāinformē Pasūtītājs un jālūdz Pasūtītāja skaidrojums. Pamatojoties uz Pasūtītāja skaidrojumu, tiek noteikta gala prioritāte attiecīgajām nesakritībām.

1. līguma priekšmets, darbu veikšanas kārtība un termiņi

Līguma priekšmets ir Darbu veikšana, ar mērķi nodrošināt Objekta kvalitatīvu būvniecību, pieņemšanu ekspluatācijā un nodošanu Pasūtītājam atbilstoši Būvniecības līguma un normatīvo aktu noteikumiem.

Izpildītājs uzsāk Darbu veikšanu 5 (piecu) darba dienu laikā no Pasūtītāja rakstveida paziņojuma saņemšanas brīža. Pirms Darbu veikšanas Izpildītājs iesniedz Pasūtītājam saistību rakstu, kas ir reģistrēts atbildīgajā iestādē, kā arī spēkā esoša IDS un būvprakses sertifikāta apliecinātu kopiju.

Darbi, ievērojot šī Līguma, Līguma dokumentu un normatīvo aktu noteikumus, tiek veikti visā Objekta būvniecības laikā līdz brīdim, kad Objekts ir nodots ekspluatācijā atbilstoši normatīvo aktu noteikumiem, un Pasūtītājam atbilstoši Būvniecības līguma noteikumiem.

Gadījumā, ja Darbi tiek pārtraukti, augstākminētie Darbu izpildes termiņi tiek pagarināti par attiecīgo Darbu patraukšanas laiku, izņemot, ja Darbu pārtraukums radies Izpildītāja vainas dēļ.

1. pušu kontaktpersonas, atbildīgais būvuzraugs

Lai sekmētu šī Līguma veiksmīgu izpildi, katra Puse ieceļ savu pārstāvi, kuram ir tiesības pārstāvēt attiecīgo Pusi saistībā ar šī Līguma izpildi (projekta vadība un tehniskie jautājumi). Pusēm ir tiesības nomainīt to pārstāvjus, savlaicīgi par to brīdinot otru Pusi. Līguma parakstīšanas brīdī Pušu pārstāvji ir:

Pasūtītāja pārstāvis: [●].

Izpildītāja pārstāvis: [●]

Minētajiem pārstāvjiem nav tiesību izbeigt Līgumu vai veikt Līguma grozījumus, izņemot, ja šādas tiesības izriet no attiecīgās Puses statūtiem, vai Puse par to ir izsniegusi atsevišķu pilnvarojumu.

Uzskatāms, ka informācija, kas nodota Puses nozīmētajam pārstāvim, ir nodota pašai Pusei.

Līguma noslēgšanas brīdī Izpildītājs kā Objekta atbildīgo būvuzraugu, par kura rīcību un darbiem Izpildītājs uzņemas pilnu atbildību, nozīmē [●], sertifikāta Nr. [●]. Izpildītājs ir tiesīgs mainīt Objekta atbildīgo būvuzraugu tikai ar iepriekšēju Pasūtītāja rakstveida piekrišanu.

1. Apakšuzņēmēji un speciālisti

Līguma spēkā stāšanas brīdī Izpildītāja piesaistītie un Pasūtītāja akceptētie Apakšuzņēmēji ir norādīti Līgumam pielikumā Nr. 4.1. pievienotajā Apakšuzņēmēju sarakstā. Izpildītājs ir tiesīgs piesaistīt citus, Līguma pielikumā neminētus Apakšuzņēmējus, vai arī aizstāt Līguma pielikumā norādītos Apakšuzņēmējus ar citiem, par to saņemot iepriekšēju Pasūtītāja rakstveida piekrišanu, kā arī, ievērojot šādus noteikumus:

Izpildītāja piedāvātajiem Apakšuzņēmējiem jāatbilst tām Iepirkuma procedūras dokumentos noteiktajām prasībām, kas attiecas uz Izpildītāja Apakšuzņēmējiem;

attiecībā uz Izpildītāja piedāvātajiem Apakšuzņēmējiem nav konstatējamas tādas pazīmes, kas atbilstoši Publisko iepirkumu likuma noteiktumiem tam liegtu piedalīties Iepirkumā pašam.

Piesaistot jaunus/aizstājot esošos Apakšuzņēmējus, Izpildītājs iesniedz Pasūtītājam šādu informāciju:

Iepirkuma piedāvājumā paredzēto Darbu daļu, kas tiks nodota piesaistītajam Apakšuzņēmējam;

piesaistītā Apakšuzņēmēja veicamo Darbu daļas procentuālo īpatsvaru pret visu Līgumā un tā dokumentos paredzēto Darbu apjomu;

piesaistītajam Apakšuzņēmējam nododamo Darbu daļas vērtību (bez PVN), piemērojot Iepirkuma piedāvājumā noteiktās cenas.

Līguma spēkā stāšanas brīdī Izpildītāja piesaistītie Speciālisti ir norādīti Līgumam pielikumā Nr. 1.1.18. pievienotajā Speciālistu sarakstā. Nepieciešamības gadījumā Izpildītājs ir tiesīgs saskaņā ar Publisko iepirkumu likuma normām nomainīt Speciālistu sarakstā sākotnēji minētos speciālistus ar citiem, kuru kvalifikācija atbilst Pasūtītāja noteiktajam prasībām Speciālistu sarakstā norādītajiem speciālistiem, to rakstiski iepriekš saskaņojot ar Pasūtītāju.

Gadījumā, ja Izpildītājs nenodrošina sākotnējo Speciālistu nomaiņu ar tādiem Speciālistiem, kuru kvalifikācija atbilst Speciālistu sarakstā izvirzītajām prasībām, Pasūtītājs ir tiesīgs nesaskaņot sākotnējo Speciālistu nomaiņu. Pasūtītājam, norādot konkrētus iemeslus, ir tiesības rakstveidā pieprasīt Izpildītāja Speciālistu nomaiņu, ja Pasūtītāju neapmierina Speciālistu sarakstā norādīto Speciālistu darba produktivitāte, darba kvalitāte, vai citi apstākļi.

Lai pārbaudītu, vai Līguma izpildē piesaistītie Speciālisti vai Apakšuzņēmēji atbilst publisko iepirkumu un būvniecības nozari reglamentējošo normatīvo aktu prasībām, Izpildītājs ne vēlāk kā 3 (trīs) darba dienu laikā pēc Pasūtītāja pieprasījuma saņemšanas brīža iesniedz Pasūtītājam izvērtēšanai nepieciešamo un Pasūtītāja pieprasīto informāciju.

Izpildītājam ir jānodrošina, ka Izpildītāja piesaistītie Apakšuzņēmēji un Speciālisti veic tieši tos Darbus, kas attiecīgi ir norādīti Iepirkuma piedāvājumā vai Pasūtītājam iesniegtajā paziņojumā par Apakšuzņēmēju/Speciālistu piesaistīšanu vai aizstāšanu.

1. izpildītāja apliecinājumi, pienākumi un tiesības

Parakstot šo Līgumu, Izpildītājs apliecina, ka tam ir visas nepieciešamās zināšanas, prasmes un iemaņas, kā arī nepieciešamie sertifikāti un atļaujas šajā Līgumā paredzēto Darbu pienācīgai veikšanai, izņemot, ciktāl izriet no Līguma 5.2. punkta, kā arī atbilstoša profesionālā pieredze līdzīgu darbu veikšanā, ka Izpildītājs ir normatīvajos aktos noteiktā kārtībā reģistrēts Būvkomersantu reģistrā, un ka šī Līguma darbības laikā netiks mainīts to sfēru un jomu apjoms, kurās saskaņā ar Būvkomersantu reģistra ierakstiem Izpildītājs darbojas.

Izpildītājs nodrošina, ka Speciālisti, kas tiesības veikt būvuzraudzību ieguvuši ārvalstī un kam nav Latvijā derīgs attiecīgs sertifikāts, ne vēlāk kā 5 (piecu) darbdienu laikā no šī Līguma noslēgšanas normatīvajos aktos noteiktajā kārtībā un noteiktajā apjomā iesniedz atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā, kā arī nekavējoties iesniedz Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz Speciālists to saņem. Izpildītājs iesaista Speciālistus Darbu veikšanā tikai pēc tam, kad tie ir saņēmuši atļauju īslaicīgi sniegt pakalpojumus Latvijas Republikā. Šaubu izslēgšanai – minēto atļauju savlaicīga nesaņemšana nevar kalpot par pamatu Izpildītāja no Līguma izrietošo saistību neizpildei vai izpildes kavējumiem.

Izpildītājs apliecina, ka kā lietpratējs ir iepazinies ar Būvprojekta dokumentāciju, Būvniecības līgumu, kā arī ar Būvlaukumu dabā, un apliecina, ka nesaskata nekādus šķēršļus vai problēmas šajā Līgumā paredzēto Darbu pienācīgai izpildei.

Papildus Līgumā jau citur noteiktajam, Izpildītājam Līgumcenas ietvaros ir šādi pienākumi:

saskaņot ar Pasūtītāju Būvuzraudzības plānu un pēc tā saskaņošanas no Pasūtītāja puses iesniegt to Būvdarbus kontrolējošā institūcijā tādā termiņā, kas Būvuzņēmējam saprātīgi ļauj saņemt Būvatļaujā atzīmi par būvdarbu uzsākšanas nosacījumu izpildi saskaņā ar Būvniecības līguma noteikumiem;

kur nepieciešams, ierosināt risinājumus Būvprojekta vai Būvdarbu kļūdu novēršanai; izvērtēt autoruzrauga vai Būvuzņēmēja piedāvātos risinājumus;

visu Būvdarbu veikšanas laikā nodrošināt Būvuzraudzības plāna izpildi, ievērošanu un, kur tas nepieciešams – grozīšanu, lai tas atbilstu Būvdarbu izpildes grafikam;

kontrolēt, ka Būvlaukumā Būvuzņēmēja rīcībā ir normatīvajos aktos noteiktā Būvdarbu veikšanai nepieciešamā dokumentācija un ir veikti visi normatīvajos aktos noteiktie Būvdarbu sagatavošanas darbi;

pārbaudīt Būvdarbu secības, kvalitātes un darbu veikšanas tehnoloģijas atbilstību Būvprojektam, darbu veikšanas projektam, kā arī būvniecību, darba drošību un ugunsdrošību reglamentējošiem normatīvajiem aktiem un Būvniecības līgumam;

nodrošināt, ka Būvuzņēmēja izvēlētās konstrukcijas, inženiersistēmas, iekārtas un materiāli atbilst Būvprojektā ietvertajiem risinājumiem;

ar rīkojumu nozīmēt atbilstoši sertificētu un kvalificētu būvuzraugu katrai Būvdarbu sadaļai;

uzraudzīt Būvdarbus, nodrošinot, ka Izpildītāja atbildīgais būvuzraugs (vai tā vietnieks, vai aizstājējs, ko rakstveidā ir akceptējis Pasūtītājs) atrodas Būvlaukumā visā Būvdarbu veikšanas laikā (t.i., dienās, kad faktiski tiek veikti Būvdarbi laika posmā no plkst. 8.00-17.00, kā arī citos laikos, kad tiek veikti Būvdarbi), bet atsevišķu jomu būvuzraugi Būvlaukumā atrodas tad, kad notiek attiecīgie Būvdarbi (t.i., dienās, kad faktiski tiek veikti Būvdarbi laika posmā no plkst. 8.00-17.00, bet ārpus šī laika – laikā, kad tiek veikti attiecīgie Būvdarbi);

pārbaudīt Būvdarbos izmantojamo būvizstrādājumu atbilstību apliecinošos dokumentus un tehniskās pases, pārbaudīt izmantoto būvizstrādājumu atbilstību Būvprojektam gan pie to ieviešanas Būvlaukumā, gan to iestrādes laikā; nepieļaut nekontrolētu materiālu un iekārtu izvešanu no un ievešanu Būvlaukumā;

piedalīties būvkonstrukciju, segto darbu un citu izpildīto Būvdarbu pieņemšanā saskaņā ar Līguma dokumentu, Būvniecības līguma un normatīvo aktu noteikumiem;

pieņemt tikai tos Būvdarbus, kas izpildīti atbilstoši Būvprojektam, Būvniecības līgumam un normatīvajos aktos noteiktajām prasībām, t.sk., bet ne tikai – veikt nepieciešamos testus, mērījumus un pārbaudes (t.sk., laboratoriskos testus un pārbaudes), u.c.;

pārbaudīt ikmēneša izpildīto Būvdarbu apjomus un to kvalitāti, pieņemt kvalitatīvi un atbilstoši Būvprojektam izpildītos darbus, pārbaudīt Būvuzņēmēja iesniegtos aktus par Būvdarbu izpildi Būvniecības līgumā noteiktajos termiņos;

katru dienu veikt detalizētus ierakstus Būvdarbu žurnālā; kontrolēt Būvdarbu žurnālā un autoruzraudzības žurnālā ierakstīto norādījumu izpildi;

pieprasīt no Būvuzņēmēja un sagatavot un iesniegt institūcijai, kura pieņem Objektu ekspluatācijā, nepieciešamos dokumentus saskaņā ar piemērojamiem normatīvajiem aktiem;

pēc Pasūtītāja vai atbildīgās institūcijas uzaicinājuma piedalīties tās komisijas darbā, kura pieņem Objektu ekspluatācijā;

pēc Pasūtītāja pieprasījuma sniegt Pasūtītājam visu tam nepieciešamo informāciju saistībā ar Objektu un Būvdarbiem, piedalīties Pasūtītāja ierosinātās pārbaudēs un ekspertīzēs, veikt Pasūtītāja pieprasītas konkrētas pārbaudes;

pēc Pasūtītāja pieprasījuma organizēt, vadīt un protokolēt būvniecības apspriedes (kuras neorganizē Būvuzņēmējs), par to pienācīgi (t.i., ne vēlāk kā 3 (trīs) dienas iepriekš) informēt citus Objekta būvniecības procesa dalībniekus; pēc Pasūtītāja norādījuma piedalīties citu Objekta būvniecības procesa dalībnieku organizētās sapulcēs, apspriedēs, u.c., pārbaudīt un papildināt minēto sapulču dokumentus, pieņemtos lēmumus, u.tml.

kontrolēt un nodrošināt, ka Būvuzņēmējs ievēro normatīvajos aktos un Būvniecības līgumā ietvertās drošības un darba aizsardzības prasības;

nekavējoties (t.i., ne vēlāk kā nākamajā dienē pēc tam, kad Izpildītājam attiecīgie apstākļi ir tapuši zināmi) mutvārdos un uzreiz pēc tam rakstveidā informēt Pasūtītāju par visiem apstākļiem, kas tam tapuši zināmi un var neparedzēti ietekmēt Būvprojekta realizāciju (t.sk., Būvdarbu kvalitāti, izpildes termiņus, Būvniecības līguma cenu), kā arī par jebkurām atkāpēm no Būvprojekta, ko Izpildītājs konstatē veiktajos Būvdarbos, kā arī, ja Būvprojektā un ar to saistītajā dokumentācijā iztrūkst informācija, rasējumi, vai detalizācija, kas nepieciešama Būvdarbu izpildes un attiecīgas to atbilstības pārbaudei;

ne vēlāk kā 10 (desmit) darba dienu laikā no attiecīga paziņojuma saņemšanas brīža nomainīt Darbu izpildē iesaistītu Izpildītāja pārstāvi vai nozīmēto atbildīgo būvuzraugu, ja to pieprasa Pasūtītājs;

atbildēt rakstveidā uz jebkuru Pasūtītāja informācijas pieprasījumu ne vēlāk kā 5 (piecu) darba dienu laikā no pieprasījuma saņemšanas brīža, izņemot, ja Pasūtītājs pieprasījumā ir norādījis garāku informācijas termiņu;

nodrošināt, ka Izpildītājam un tā pārstāvjiem (t.sk., Apakšuzņēmējiem un Speciālistiem), kas Līguma ietvaros veic Darbus, kas satur valsts noslēpumu, ir Līguma dokumentiem un normatīvo aktu noteikumiem atbilstošs IDS sertifikāts visā Līguma darbības laikā;

strīdus gadījumā atklāt Būvdarbu defektu cēloni un par to informēt Objekta būvniecības procesa dalībniekus, sniedzot attiecīgu pamatojumu;

kontrolēt Būvniecības līguma izpildi attiecībā uz Būvdarbu izpildes termiņiem, Būvuzņēmēja garantiju un apdrošināšanu spēkā esamību un atbilstību Pasūtītāja prasībām. Veikt Būvniecības līgumā noteiktās cenas izpildes uzraudzību un Būvniecības līgumā noteikto Būvuzņēmēja finanšu plūsmu atskaišu kontroli atbilstoši Būvniecības līgumam;

izvērtēt un saskaņot Būvdarbu izmaiņu aktu atbilstoši Būvniecības līguma noteikumiem;

kontrolēt Būvuzņēmēja apakšuzņēmēju un speciālistu iesaistīšanu un apturēt Būvdarbus, ja to veikšanā tiek iesaistīti ar Pasūtītāju nesaskaņoti apakšuzņēmēji vai speciālisti.

Būvdarbu garantijas laikā:

nepieciešamības gadījumā sagatavot defektu aktus;

veikt Objekta pārbaudes atbilstoši Būvniecības līgumā noteiktajam;

veikt defektu novēršanas darbu kontroli un pēc to pienācīgas izpildes pieņemt izpildītos darbus.

Papildus Līgumā jau citur noteiktajam, Izpildītājam ir šādas tiesības:

pieprasīt no Pasūtītāja tā rīcībā esošo informāciju un dokumentus, kas nepieciešami pienācīgai Darbu veikšanai;

apturēt Darbu izpildi, ja Pasūtītājs kavē saskaņā ar Līguma noteikumiem apmaksājama rēķina samaksu ilgāk par 20 (divdesmit) darba dienām;

piesaistīt Darbu izpildei Apakšuzņēmējus Līgumā noteiktajā kārtībā;

pieprasīt no Būvuzņēmēja visu nepieciešamo informāciju par Būvdarbu veikšanu;

nekavējoties apturēt Būvdarbu veikšanu Objektā, ja tiek konstatētas atkāpes no Būvprojekta, kā arī normatīvo aktu un Būvniecības līguma noteikumu pārkāpumi, un par to nekavējoties informēt Pasūtītāju gan mutiski, gan pēc tam rakstveidā, sniedzot pamatojumu šādai Darbu apturēšanai;

pieprasīt, lai Būvuzņēmējs atsedz noteiktus Būvdarbus un uz sava rēķina novērš konstatētos defektus. Ja defekti netiek konstatēti, Būvdarbu atsegšanas un atkārtotas aizsegšanas izmaksas sedz Izpildītājs.

1. Pasūtītāja pienākumi un tiesības

Papildus Līgumā jau citur noteiktajam, Pasūtītājam ir šādi pienākumi:

veikt atbilstoši Līguma noteikumiem izrakstīto Izpildītāja rēķinu apmaksu Līgumā noteiktajos termiņos un kārtībā;

sniegt Izpildītājam tā prasīto informāciju, ja tāda ir Pasūtītāja rīcībā, ne vēlāk kā 10 (desmit) darba dienu laikā no attiecīga pieprasījuma saņemšanas brīža.

Papildus Līgumā jau citur noteiktajam, Pasūtītājam ir šādas tiesības:

sniegt Izpildītājam saistošas norādes Darbu izpildē;

jebkurā laikā pieprasīt no Izpildītāja informāciju par Būvdarbu izpildes gaitu, Būvniecības līguma izpildi un citiem ar Objektu saistītiem jautājumiem;

jebkurā brīdī prasīt konkrētu Būvdarbu atsegšanu un defektu konstatēšanas gadījumā prasīt, lai Izpildītājs sedz attiecīgo Būvdarbu atsegšanas, defektu novēršanas un atkārotas aizsegšanas izmaksas (un Izpildītājam ir pienākums attiecīgās izmaksas segt), kā arī prasīt no Izpildītāja visu ar attiecīgo pārkāpumu saistīto Pasūtītāja zaudējumu segšanu un līgumsoda (kas sastāda 10 % no visām attiecīgo Būvdarbu atsegšanas, nosegšanas un defektu novēršanas izmaksām) samaksu.

ja tiek pagarināti Būvdarbu izpildes termiņi, attiecīgi pagarināt Darbu izpildes termiņus;

apturēt Darbu izpildi:

ja tiek apturēti Būvdarbi – uz Būvdarbu apturēšanas laiku. Šādā gadījumā Pasūtītājs nekavējoties mutvārdos un pēc tam rakstveidā informē Izpildītāju, un pēdējais pārtrauc jebkādu Darbu veikšanu, izņemot, ja Pasūtītājs savā paziņojumā tam lūdz uzraudzīt Būvdarbu saglabāšanas un uzturēšanas (t.sk., Objekta konservācijas, ja tāda tiek veikta) darbus no Būvuzņēmēja puses. Minēto Darbu veikšana ir ietverta Līgumcenā;

paziņojot par to Izpildītājam vismaz 5 (piecas) darba dienas iepriekš un nenorādot iemeslu – uz laiku, kas pēc kārtas nepārsniedz 6 (sešus) mēnešus;

nekavējoties, ja Izpildītājs pārkāpj Līguma noteikumus – uz pārkāpuma novēršanas laiku.

Izpildītājs atsāk apturēto Darbu izpildi 5 (piecu) darba dienu laikā no Pasūtītāja attiecīga paziņojuma saņemšanas brīža vai 6.2.5. (c) apakšpunktā minētajā gadījumā – tiklīdz Izpildītājs ir novērsis attiecīgo pārkāpumu un Pasūtītājs to ir akceptējis.

1. DARBU nodošana

Katru mēnesi līdz tā 25. (divdesmit piektajam) datumam Izpildītājs iesniedz Pasūtītājam Aktu, kurā ir norādīts Izpildītāja iepriekšējā mēnesī veikto Darbu apraksts un apjoms, Būvdarbu stadija un izpildīto Būvdarbu atbilstība Būvdarbu veikšanas grafikam un Būvniecības līguma līgumcenas grafikam, kā arī tekošajā mēnesī veicamo Būvdarbu apraksts. Izpildītājs iesniedz Pasūtītājam Aktu no savas puses parakstītā veidā divos vienādos eksemplāros.

Pasūtītājs 10 (desmit) darba dienu laikā pēc Akta saņemšanas no Izpildītāja to izskata un veic vienu no šādām darbībām:

pieņem iesniegto Aktu, to parakstot un izsniedzot vienu tā eksemplāru Izpildītājam; vai

7.2.2. sniedz pamatotus iebildumus par iesniegtajā Aktā konstatētajiem trūkumiem vai neatbilstībām šī Līguma un tā dokumentu noteikumiem vai normatīvo aktu (t.sk., piemērojamo valsts standartu) prasībām, vai arī faktiski veikto Darbu apjomam, norādot Izpildītājam uz nepieciešamajām izmaiņām vai labojumiem, kā arī termiņu to veikšanai.

Ja Pasūtītājs šī Līguma 7.2. punktā noteiktajā termiņā nesniedz iebildumus par iesniegto Aktu, tad uzskatāms, ka Pasūtītājs to ir pieņēmis un parakstījis Izpildītāja sagatavoto Aktu, kas dod pamatu Izpildītājam izrakstīt rēķinu.

Pasūtītāja iebildumu gadījumā Izpildītājam ir pienākums nekavējoties novērst norādītos trūkumus un neatbilstības, ja to iespējams izdarīt, vai arī grozīt Aktu, ņemot vērā Pasūtītāja izteiktās iebildes, un no jauna iesniegt attiecīgo Aktu Pasūtītājam. Šādu pamatotu iebildumu (trūkumu vai neatbilstību) novēršana nav pamats Līgumā noteikto termiņu Darbu izpildei pagarināšanai.

Jebkādu šaubu izslēgšanai – Akta parakstīšana no Pasūtītāja puses un iebildumu necelšana Līguma 7.2. punktā noteiktajā termiņā ir tikai pamats savstarpējiem norēķiniem, kas neatbrīvo Izpildītāju no Līgumā noteiktās atbildības (un nemazina to) par Darbu kvalitāti un pienākuma atlīdzināt Pasūtītājam visus zaudējumus, ja tādi radušies.

1. Norēķinu kārtība un ieturējums

Par paveiktiem Darbiem atbilstoši Līgumā noteiktajai kārtībai un ievērojot Līgumā noteiktos termiņus, Pasūtītājs maksā Izpildītājam atlīdzību, kas par visiem saskaņā ar Līgumu veiktiem Darbiem kopā sastāda [●] EUR ([●] *euro*), neskaitot PVN. PVN tiek maksāts papildus Līgumcenai normatīvajos aktos noteiktajā kārtībā un apjomā.

Līgumcena par izpildītiem Darbiem tiek izmaksāta Izpildītājam ikmēneša maksājumos, proporcionāli izpildītajiem Būvdarbiem, pamatojoties uz abpusēji parakstītu Aktu.

Gadījumā, ja jebkādu iemeslu dēļ tiek apturēta Darbu veikšana, vai tiek pagarināti Būvdarbu izpildes termiņi, kā rezultātā tiek pagarināti Darbu veikšanas termiņi, Līgumcena netiek ietekmēta, izņemot Līguma 8.9. punktā noteikto. Līguma 6.2.5. (a) un (b) apakšpunktos noteiktajos gadījumos Līgumā noteiktie Darbu izpildes termiņi tiek attiecīgi pagarināti. 10 (desmit) darba dienu laikā pēc Darbu apturēšanas, vai Darbu izpildes termiņa pagarināšanas, Puses attiecīgi precizē Būvuzraudzības plānu.

Pasūtītājam ir tiesības neveikt kārtējā rēķina pilnu vai daļēju apmaksu, ja ir atklājies, ka iepriekš apmaksātos Būvdarbos (vai Darbos) ir trūkumi vai neatbilstības, t.sk. ka tie nav tikuši izpildīti Aktā vai Izpildītāja akceptētajā Būvuzņēmēja iesniegtajā Būvdarbu pieņemšanas-nodošanas aktā norādītajā apjomā. Pasūtītājam šādas tiesības ir līdz brīdim, kad visi Darbos un Būvdarbos konstatētie trūkumi un neatbilstības ir novērsti.

Līgumcena nav pakļauta nekādām patēriņa cenu indeksa, vai inflācijas svārstībām. Jebkurām izmaiņām Līgumcenā, lai tās būtu spēkā, ir jābūt noformētām kā Līguma grozījumiem.

No Līguma izrietošo Izpildītāja saistību nodrošināšanai, Pasūtītājs ietur ieturējumu naudu 5 % (piecu procentu apmērā), no katra mēneša rēķina summas. Minētā ieturējuma nauda kalpo kā visu Izpildītāja Līguma saistību izpildes nodrošinājums. Pasūtītājs ir tiesīgs to izmantot savu zaudējumu segšanai un kaitējuma atlīdzināšanai, kas radušies Izpildītāja darbības vai bezdarbības rezultātā (t.i., trūkumu vai neatbilstību Būvdarbos, ko Izpildītājam vajadzēja pamanīt, bet nepamanīja, novēršanas izmaksas) saistībā ar Līguma izpildi. Par ieturējuma naudas izmantošanu Pasūtītājs informē Izpildītāju.

Neizmantoto ieturējuma naudu Pasūtītājs atmaksā Izpildītājam 10 (desmit) darba dienu laikā no:

brīža, kad Objekts atbilstoši Būvniecības līguma noteikumiem ir nodots Pasūtītājam;

Izpildītājs ir iesniedzis Pasūtītājam garantijas laika garantiju Līguma 9.4. punktā norādītajā apmērā, kas atbilst Līguma pielikumā Nr. 9.1. pievienotajām bankas garantiju formām;

Pasūtītājs ir saņēmis attiecīgu Izpildītāja rēķinu.

Pasūtītāja saskaņā ar Līgumu veicamie maksājumi ir uzskatāmi par izdarītiem dienā, kad Pasūtītājs ir veicis pārskaitījumu uz Izpildītāja bankas kontu.

Gadījumā, ja kopējais Līguma darbības termiņš pārsniedz 54 (piecdesmit četrus mēnešus) kopš tā noslēgšanas brīža, un tas nav noticis Izpildītāja vainas dēļ, Izpildītājam ir tiesības, iesniedzot attiecīgu pamatojumu un ievērojot normatīvajos aktos noteiktos ierobežojumus attiecībā uz izmaiņu pieļaujamību Līgumcenā, prasīt no Pasūtītāja atlikušā būvuzraudzības apjoma sadārdzinājuma kompensēšanu:

kopējā inflācijas apjomā, kas attiecībā uz atlikušo būvuzraudzības apjomu konstatēts Līguma darbības 54 (piecdesmit četru) mēnešu laikā, par aprēķinu pamatu ņemot Centrālās statistikas pārvaldes datus datubāzē RC07. Būvniecības izmaksu indekss pa resursu veidiem pa mēnešiem rādītājā “Darbinieku darba samaksa” ); un

tiešo izmaksu (naktsmītnes, personāla izmaksas, instrumentu noma, ceļa izdevumi), kas ir saistītas ar Darbu veikšanu un uzturēšanos Būvobjektā virs minētajiem 54 (piecdesmit četriem) mēnešiem, apjomā. Šaubu izslēgšanai – pie tiešajām izmaksām tiek pieskaitītas arī Līguma izpildes garantijas pagarināšanas izmaksas, ja šāda pagarinājuma nepieciešamība nav radusies Izpildītāja vainas dēļ.

Lai Izpildītājs būtu tiesīgs saņemt Līguma 8.9. punktā noteikto Līgumcenas paaugstinājumu, attiecīgais paziņojums Pasūtītājam ir jāiesniedz Līguma darbības 55. (piecdesmit piektā) mēneša laikā. Pasūtītājam ir tiesības atteikt Līgumcenas paaugstinājumu, ja Izpildītājs tās nepieciešamību nav pamatojis. Lai Līgumcenas izmaiņas stātos spēkā, Pusēm tās jāfiksē atsevišķas rakstveida vienošanās veidā.

1. Bankas garantijas un apdrošināšana

**Bankas garantijas**

Šajā Līgumā noteikto Izpildītāja saistību izpildes nodrošināšanai Izpildītājs vienlaicīgi ar Līguma parakstīšanu iesniedz Pasūtītājam kredītiestādes izsniegtu pirmā pieprasījuma, neatsaucamu, beznosacījumu Līguma izpildes garantiju atbilstoši Līguma pielikumā Nr. 9.1. pievienotajām bankas garantiju formām.

Visām Līgumā noteiktajām bankas garantijām piemērojama Vienoto pieprasījuma garantiju noteikumu 2010. gada redakcija, ICC (Starptautiskās Tirdzniecības Palātas) publikācija Nr. 758 un garantijas tiešā tekstā ir jābūt paredzētam, ka tā (garantija) ir patstāvīga saistība un, ka tā nav galvojums Civillikuma izpratnē. Jebkuras izmaiņas garantiju formu tekstā Izpildītājam ir rakstveidā jāsaskaņo ar Pasūtītāju.

Līguma izpildes garantija ir 100 000 EUR (simt tūkstošu *euro*) apmērā un tai jāaptver visu Izpildītāja saistību izpildi (tostarp, bet neaprobežojoties ar zaudējumu un kaitējumu atlīdzināšanu Pasūtītājam, līgumsodu apmaksu, Pasūtītāja izdevumu atlīdzināšanu par jauna iepirkuma rīkošanu Darbiem Līguma izbeigšanas gadījumā, tml.). Līgumcenas izmaiņas vai jebkuru Darbu izpilde nav pamats Līguma izpildes garantijas samazināšanai.

Garantijas laika garantija ir 5 % apmērā no Līgumcenas tādā tās apmērā, kas ir aktuāls Objekta nodošanas Pasūtītājam brīdī (t.i., ievērojot tās pieaugumu atbilstoši Līguma noteikumiem).

Līguma izpildes garantijai jābūt spēkā visu Līguma darbības laiku līdz Objekta nodošanai Pasūtītājam atbilstoši Būvniecības līguma noteikumiem.

Garantijas laika garantijai jābūt spēkā visu Būvniecības līgumā noteikto garantijas laiku.

Pasūtītājs ir tiesīgs jebkuru no Līgumā noteiktajām bankas garantijām izmantot jebkādu savu prasījumu pret Izpildītāju segšanai saistībā ar šo Līgumu. Šaubu izslēgšanai – Izpildītāja tiesiskās aizsardzības (t.sk., ārpustiesas), maksātnespējas vai likvidācijas process nav šķērslis Līgumā noteikto bankas garantiju izmantošanai.

Ja starp Pusēm tiek saskaņots Līguma termiņa pagarinājums vai Izpildītāja vainas dēļ tiek kavēta Objekta nodošana Pasūtītājam, Izpildītājam uz sava rēķina attiecīgi jāpagarina Līguma izpildes garantijas. Ja tiek pagarināts Būvniecības līgumā noteiktais garantijas laiks, tad Izpildītājam attiecīgi jāpagarina garantijas laika garantija.

Ja Izpildītājs nav pagarinājis attiecīgās bankas garantijas termiņu 5 (piecas) darba dienas pirms attiecīgās garantijas termiņa izbeigšanās, Pasūtītājam ir tiesības izmantot attiecīgo garantiju, iekasējot pilnu attiecīgās garantijas summu kā nodrošinājumu Izpildītāja saistību izpildei. Pasūtītājs atgriež Izpildītājam šādi iekasēto summu 5 (piecu) darba dienu laikā pēc tam, kad pilnībā izpildītas ar attiecīgo garantiju nodrošinātās Izpildītāja saistības, ja nepieciešams, vienpusēja ieskaita veidā ieturot jebkādas summas, kas tam pienākas saskaņā ar Līgumu, pirms ieturējuma veikšanas iesniedzot ieturējumu pamatojumu un aprēķinus Izpildītājam.

Garantijas saņemamas no Pasūtītājam pieņemamas kredītiestādes ar labu reputāciju, kurai ir tiesības sniegt finanšu pakalpojumus Latvijas Republikā, un kuras (vai tās grupas) ilgtermiņa reitings ir (i) A vai augstāk pēc S&P Global Ratings vai (ii) A vai augstāks pēc Moody’s Investor Services Limited.

Pēc Izpildītāja rakstveida pieprasījuma, Pasūtītājs atdod Izpildītājam Līgumā noteiktās bankas garantijas, kurām ir beidzies to spēkā esamības termiņš.

**Apdrošināšana**

Izpildītājs vienlaicīgi ar Līguma parakstīšanu iesniedz Pasūtītājam Izpildītāja profesionālās civiltiesiskās atbildības apdrošināšanas polises, apdrošināšanas līguma un noteikumu, un dokumenta, kas apliecina apdrošināšanas prēmijas apmaksu, kopiju (uzrādot oriģinālus), kas apliecina Izpildītāja profesionālās civiltiesiskās atbildības apdrošināšanas līguma spēkā esamību uz noteikumiem kas nav sliktāki par tiem, kas noteikti normatīvajos aktos par būvspeciālistu un būvdarbu veicēju civiltiesiskās atbildības obligāto apdrošināšanu. Attiecīgajai apdrošināšanas polisei ir jābūt spēkā nepārtraukti visu Līguma darbības laiku un ir jāsedz arī visu Līguma izpildē piesaistīto Speciālistu un apakšuzņēmēju profesionālo civiltiesisko atbildību.

1. pušu atbildība un līgumsodi

Puses ir atbildīgas par šajā Līgumā noteikto saistību pienācīgu pildīšanu un Latvijas normatīvo aktu ievērošanu. Līgumā noteikto saistību neizpildes vai nepienācīgas izpildes gadījumā vainīgā Puse atlīdzina otrai Pusei visus zaudējumus, ciktāl Līgumā nav noteikts citādi.

Katra Puse ir atbrīvota no atbildības par šī Līguma neizpildi tādā apmērā, kādā attiecīgo Pusi kavēja izpildīt Līgumu nepārvaramas varas apstākļi. Par nepārvaramas varas apstākļiem ir uzskatāmi tādi apstākļi, kas radušies neatkarīgi no attiecīgās Puses (kuras saistību izpildi kavē nepārvaramas varas apstākļi) rīcības un kas atrodas ārpus attiecīgās Puses kontroles, un ko attiecīgā Puse nevarēja un tai nevajadzēja paredzēt, un ko attiecīgā Puse nevarēja novērst ar saprātīgiem līdzekļiem. Par nepārvaramu varu nav uzskatāma Līgumā vai Iepirkumā noteiktās kvalifikācijas prasību zaudēšana (tai skaitā, sertifikātu, IDS atcelšana vai to derīguma termiņa izbeigšanās, patstāvīgās būvprakses tiesību zaudēšana), kā arī valsts, pašvaldības vai atbildīgo institūciju tiesiska rīcība vai normatīvo aktu izmaiņas attiecībā uz kvalitātes prasībām.

Pusei, kuras saistību izpildi apgrūtina nepārvaramas varas apstākļi, nekavējoties, bet ne vēlāk kā 7 (septiņu) dienu laikā no šo apstākļu iestāšanās jānosūta par to paziņojums otrai Pusei, informējot par nepārvaramas varas apstākļu iestāšanos un to sekām, kā arī jāpieliek visas pūles, lai mazinātu nepārvaramas varas kaitīgās sekas. Šajā punktā noteiktā paziņošanas termiņa neievērošanas gadījumā attiecīgā Puse zaudē tiesības atsaukties uz nepārvaramas varas apstākļiem kā uz savu saistību neizpildes iemeslu un attiecīgi ir atbildīga par šī Līguma izpildi, neskatoties uz nepārvaramas varas apstākļu pastāvēšanu.

Puses atsakās no līgumsodiem gadījumā, ja potenciāli vainīgā Puse pierāda, ka saistību izpildes kavējuma iemesls ir atbildīgo valsts vai pašvaldības institūciju nepamatota kavēšanās vai nepārvarama vara un minētā Puse to nav varējusi saprātīgi novērst.

Izpildītājs ir atbildīgs par informācijas slēpšanu vai nesniegšanu, vai par nepatiesas informācijas sniegšanu Pasūtītājam.

Izpildītājs ir solidāri atbildīgs ar Būvuzņēmēju attiecībā pret Pasūtītāja prasījumiem par zaudējumu atlīdzināšanu, kas Pasūtītājam radušies saistībā ar Būvdarbu nekvalitatīvu izpildi. Tāpat gadījumā, ja Izpildītājs nav izpildījis Līgumā un normatīvajos aktos noteiktos pienākumus, Izpildītājs ir solidāri atbildīgs ar Būvuzņēmēju attiecībā pret Pasūtītāja prasījumiem par zaudējumu atlīdzināšanu, kas Pasūtītājam radušies saistībā ar būvniecības termiņu kavējumiem, un Būvniecības līguma cenas neizpildi.

Pasūtītājs neatbild par Izpildītāja saistībām, kuras tas uzņēmies attiecībā pret trešajām personām saistībā ar Līguma izpildi.

Ja Izpildītājs kavē savu saistību izpildes termiņus, kas noteikti Līgumā vai Būvniecības līgumā (piemēram, Būvuzņēmēja aktu neizskatīšana noteiktajā termiņā), Pasūtītājs ir tiesīgs aprēķināt Izpildītājam līgumsodu 0,01 % apmērā no Līgumcenas par katru kavējuma dienu, bet kopā nepārsniedzot 10 % no Līgumcenas, t.i., no saskaņā ar Līgumu noteiktās pilnās Līgumcenas, nevis no neizpildīto Darbu vērtības. Gadījumā, ja Izpildītājs neierodas uz saskaņā ar Būvniecības līgumu rīkoto būvniecības sapulci, vai neatrodas Būvlaukumā Līgumā noteiktajos laikos, Pasūtītājs ir tiesīgs aprēķināt Izpildītājam līgumsodu 10 000,00 EUR (desmit tūkstoši *euro* un 00 centi) par katru pārkāpuma reizi. Pasūtītājs ir tiesīgs ieturēt saskaņā ar šo punktu aprēķinātos līgumsodus no jebkurām saskaņā ar Līguma noteikumiem Izpildītājam izmaksājamām summām.

Ja Izpildītājs kavē Darbu izpildi un tādēļ Objekts netiek nodots Pasūtītājam šajā un Būvniecības līgumā noteiktajā termiņā, tad Pasūtītājs ir tiesīgas aprēķināt un no pēdējā Izpildītājam izmaksājamā maksājuma ieturēt līgumsodu 0,05 % apmērā no Līgumcenas par katru kavējuma dienu, bet kopā nepārsniedzot 10 % no Līgumcenas, t.i., no saskaņā ar Līgumu noteiktās pilnās Līgumcenas, nevis no neizpildīto Darbu vērtības.

Ja valsts vai pašvaldības institūcija ir uzlikusi sodu Pasūtītājam par to, ka nav izpildīts kāds no Līgumā noteiktajiem Izpildītāja pienākumiem, Izpildītājam ir pienākums kompensēt Pasūtītājam piemēroto sodu, kā arī papildus maksāt 10 % no minētā soda summas kā līgumsodu par savu saistību neizpildi.

Gadījumā, ja Izpildītājs neievēro šī Līguma 11. punktā noteikto konfidencialitātes pienākumu, Izpildītājam ir pienākums maksāt Pasūtītājam līgumsodu 500,00 EUR (pieci simti *euro* un 00 centi) apmērā par katru pārkāpuma reizi.

Ja Pasūtītājs konstatē, ka Izpildītāja rīcībā Būvlaukumā nav Izpildītāja Tehniskajā piedāvājumā norādītās būvdarbu kvalitātes kontroles ierīces tad, kad tiek veikti attiecīgie būvdarbi, Izpildītājs maksā Pasūtītājam līgumsodu 5 000,00 EUR (pieci tūkstoši *euro* un 00 centi) apmērā par katru iztrūkstošo būvdarbu kvalitātes kontroles ierīci katru reizi, kad Pasūtītājs konstatējis tās neesamību Izpildītāja rīcībā Būvlaukumā. Skaidrības labā Puses vienojas, ka Pasūtītājs pārbaudes par būvdarbu kvalitātes kontroles ierīču esamību Izpildītāja rīcībā Būvlaukumā neveiks biežāk kā 1 (vienu) reizi dienā.

Līgumā noteikto līgumsodu samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt otrai Pusei radītos zaudējumus.

Ja Līgums tiek izbeigts Izpildītāja vainas dēļ, Izpildītājam ir pienākums nekavējoties atlīdzināt Pasūtītājam visus izdevumus un zaudējumus (t.sk., zaudējumus, kas radušies saistībā ar jauna iepirkuma organizēšanu un Izpildītāja aizstāšanu), kas varētu rasties Pasūtītājam, lai nodrošinātu Būvprojektā paredzēto Būvdarbu izpildi bez atkāpēm no Būvniecības līgumā noteiktā Būvdarbu veikšanas grafika.

Jebkurus zaudējumus, līgumsodus un citus Līgumā noteiktos Izpildītāja atlīdzināmos maksājumus Pasūtītājs ir tiesīgs vienpusēji aprēķināt un ieskaita veidā ieturēt no jebkurām saskaņā ar Līguma noteikumiem Izpildītājam izmaksājamām summām. Gadījumā, ja Līgumā nav noteikts citādi, visi Pušu izrakstītie Līgumsoda rēķini ir apmaksājuma uz otras Puses rēķinā norādīto kontu 10 (desmit) dienu laikā pēc attiecīgā rēķina saņemšanas.

Izpildītājs ir pilnībā atbildīgs pret Pasūtītāju par visu savu piesaistīto Apakšuzņēmēju un Speciālistu veiktajiem Darbiem, rīcību un pieļautajām kļūdām, kā arī par Apakšuzņēmēju un Speciālistu saistību neizpildes vai nepienācīgas izpildes rezultātā nodarīto kaitējumu Pasūtītājam un trešajām personām. Šaubu izslēgšanai Puses atzīst, ka gadījumā, ja jebkurš no Darbu izpildē piesaistītajiem darbu veicējiem pārkāpj ar IDS saistīto noteikumu ievērošanu, Izpildītājs sedz visas šāda pārkāpuma rezultātā radušās Pasūtītāja izmaksas un zaudējumus, neaprobežojoties ar attiecīgās Būvprojekta sadaļas (kas satur valsts noslēpumu) pārprojektēšanas izmaksām.

Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī Izpildītājs uzņemas visu atbildību, kas būvuzraugam ir noteikta saskaņā ar spēkā esošajiem normatīvajiem aktiem.

1. konfidencialitāte

Izpildītājs apņemas ievērot konfidencialitāti, tajā skaitā:

nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;

aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar tā izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes ietvaros.

Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu un vienpusēji atkāpties no Līguma.

Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.

Pušu pienākumus saistībā ar valsts noslēpuma aizsardzību nosaka normatīvie akti.

1. strīdu izšķiršanas kārtība

Puses vienojas pielietot visas pūles, lai atrisinātu jebkādas nesaskaņas vai domstarpības, kas radušās saistībā ar šo Līgumu, pārrunu ceļā, savstarpēji vienojoties.

Ja savstarpēji labprātīgu vienošanos nav iespējams panākt, tad strīds tiek risināts Latvijas Republikas vispārējās jurisdikcijas tiesās normatīvajos aktos noteiktajā kārtībā. Gadījumā, ja Pasūtītājs lūdz tiesai skatīt lietu slēgtā sēdē, Izpildītājam ir pienākums šādu lūgumu no savas puses pilnā apmērā atbalstīt.

Ja saistībā ar Līgumu vai tā izpildi kāda no Pusēm ir iesniegusi prasību tiesā, tas nav pamats Izpildītājam pārtraukt Darbus, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot, ja šāda Līguma izpildes pārtraukšana vai maksājuma aizturēšana tiešā veidā noteikta Līgumā vai tā dokumentos.

1. līguma termiņš, grozīšanas un izbeigšanas kārtība

Līgums stājas spēkā līdz ar tā abpusējas parakstīšanas brīdi un ir spēkā līdz Pušu saistību pilnai izpildei.

Visiem Līguma grozījumiem vai papildinājumiem, lai tie stātos spēkā, ir jābūt izteiktiem rakstveidā un abu Pušu parakstītiem, izņemot Līguma 13.3. un 13.4. punktā noteiktos gadījumus.

Pasūtītājs ir tiesīgs vienpusēji izbeigt Līgumu, nemaksājot Izpildītājam līgumsodu un neatlīdzinot tam nekādus zaudējumus, par to rakstveidā paziņojot Izpildītājam 5 (piecas) darba dienas iepriekš, ja iestājas jebkurš no šādiem gadījumiem:

Izpildītājs bez attaisnojoša neveic Darbus vairāk nekā 10 (desmit) darba dienas;

ja Izpildītāja vainas dēļ Būvniecības līgumā termiņš Objekta nodošanai ekspluatācijā vai Objekta nodošanai Pasūtītājam tiek kavēts par vairāk nekā 20 (divdesmit) darba dienām;

ir uzsākts Izpildītāja tiesiskās aizsardzības process (t.sk., ārpustiesas), maksātnespējas vai likvidācijas process, vai ir apturēta tā saimnieciskā darbība;

Izpildītājs Darbu izpildē piesaista ar Pasūtītāju nesaskaņotus apakšuzņēmējus un speciālistus, vai atkārtoti nenovērš Aktā atklātos trūkumus un neatbilstības;

Izpildītājs nenodrošina IDS spēkā esamību kā to nosaka Līgums, vai tiek konstatēti pārkāpumi Izpildītāja vai tā piesaistīto speciālistu vai apakšuzņēmēju, vai jebkura cita Darbu izpildei piesaistītā darbu veicēja darbībās ar valsts noslēpumu;

Izpildītājs tiek izslēgts no Būvkomersantu reģistra vai citādi neatbilst normatīvo aktu prasībām, lai veiktu Darbus;

Izpildītājs ir pārkāpis šī Līguma konfidencialitātes noteikumus;

Izpildītājs neievēro normatīvo aktu noteikumus attiecībā uz būvuzraudzības veikšanu un nenovērš attiecīgo pārkāpumu 10 (desmit) darba dienu laikā no Pasūtītāja brīdinājuma saņemšanas;

Izpildītājs pieļauj jebkādu citu Līguma pārkāpumu un nenovērš to 20 (divdesmit) darba dienu laikā no Pasūtītāja brīdinājuma saņemšanas.

Izpildītājs ir tiesīgs vienpusēji izbeigt Līgumu, rakstveidā paziņojot par to Pasūtītājam 5 (piecas) darba dienas iepriekš, ja Pasūtītājs vairāk nekā 10 (desmit) darba dienas ir nokavējis kādu Līgumā noteikto maksājuma termiņu un nav veicis kavētā maksājuma samaksu 10 (desmit) darba dienu laikā pēc Izpildītāja rakstveida brīdinājuma saņemšanas, pie nosacījuma, ka ir izpildījušies visi Līgumā un tā dokumentos noteiktie priekšnoteikumi attiecīgā maksājuma saņemšanai.

Ja Līgums tiek izbeigts Līguma 13.4. punktā noteiktajā gadījumā, Pasūtītājam nav pienākums atlīdzināt Izpildītājam nekādas netiešas izmaksas vai zaudējumus, kas Izpildītājam radušies šādas Līguma izbeigšanas rezultātā, t.sk., atrauto peļņu, darbinieku dīkstāvi, u.c.

Līgums var tikt izbeigts pirms termiņa jebkurā brīdī, Pusēm par to rakstiski vienojoties. Vienpusēji Līgums var tikt izbeigts tikai Līgumā noteiktajos gadījumos un kārtībā.

Ja nepārvaramas varas apstākļu dēļ Līguma saistības netiek pildītas ilgāk par 6 (sešiem) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Puse nevar prasīt otrai atlīdzināt zaudējumus, kas radušies Līguma izbeigšanas rezultātā.

Izpildītājs apstiprina, ka neatkarīgi no Līguma izbeigšanas, nepieciešamības gadījumā pēc Pasūtītāja pieprasījuma Izpildītājs un viņa Apakšuzņēmēji un Speciālisti nekavējoties sadarbosies ar Pasūtītāju, lai nodrošinātu veiksmīgu Darbu pārņemšanu un informācijas apmaiņu, par ko Izpildītājs ir bijis atbildīgs šī Līguma darbības laikā, ar citiem Pasūtītāja izvēlētiem speciālistiem.

1. citi noteikumi

Puses apliecina, ka tām ir tiesības noslēgt šo Līgumu un uzņemties tajā noteiktās saistības, kā arī, ka tām nav zināmi šķēršļi un tās neveiks nekādas darbības, kas varētu traucēt šī Līguma izpildi.

Ar šo Līgumu saistīto korespondenci Puses sūta viena otrai uz šī Līguma ievadā norādītajām adresēm vai citām tādām adresēm, par kurām attiecīgā Puse ir pienācīgi rakstiski informējusi otru Pusi. Tiek uzskatīts, ka Puse ir saņēmusi un informēta par tāda paziņojuma vai informācijas saturu 7. (septītajā) dienā no dienas, kad tā ir nosūtīta ar ierakstītu vēstuli, vai dienā, kad otra Puse ir personīgi parakstījusies par attiecīgā dokumenta saņemšanu.

Visos jautājumos, kas nav atrunāti šajā Līgumā, Puses vadās no Latvijas Republikas normatīvo aktu noteikumiem.

Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam. Pasūtītājam ir tiesības vienpusēji nodot no šī Līguma izrietošās tiesības un pienākumus (tai skaitā, prasījuma tiesības attiecībā uz Izpildītāja saistību izpildi garantijas laikā) jebkurai trešajai personai, par to iepriekš rakstveidā paziņojot Izpildītājam.

Līgums ir sastādīts 2 (divos) vienādos eksemplāros latviešu valodā. Katra Puse saņem pa 1 (vienam) Līguma eksemplāram. Abiem Līguma eksemplāriem ir vienāds juridiskais spēks.

Uz Līguma parakstīšanas brīdi tam ir šādi pielikumi, kas ir tā neatņemamas sastāvdaļas:

Pielikums Nr. 1.1.7. – Būvniecības līguma kopija;

Pielikums Nr. 1.1.13. – Iepirkuma piedāvājums;

Pielikums Nr. 1.1.18. – Speciālistu saraksts;

Pielikums Nr. 1.1.19. – Tehniskā specifikācija;

Pielikums Nr. 4.1. – Apakšuzņēmēju saraksts;

Pielikums Nr. 9.1. – Bankas garantiju formas.

15. pušu paraksti un rekvizīti

|  |  |
| --- | --- |
| Pasūtītājs: | Izpildītājs: |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[●] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[●] |

LĪGUMA Pielikums Nr. 9.1.: BANKAS GARANTIJU FORMAS

Garantijas laika garantija

[Garantijas devēja veidlapa]

PIRMĀ PIEPRASĪJUMA, BEZNOSACĪJUMA GARANTIJA

**Kam**: Labuma guvējam (skatīt zemāk).

**Datums:** [norādīt izdošanas datumu]

**Garantijas veids:** Garantijas laika garantija

**Garantijas Nr.:** [norādīt Garantijas Nr.]

**Garantijas devējs:** [norādīt Garantijas devēja nosaukumu, juridisko adresi un reģistrācijas Nr.]

**Pieteicējs:** [norādīt Pieteicēja nosaukumu, juridisko adresi un reģistrācijas Nr.]

**Labuma guvējs**: valsts akciju sabiedrība “Tiesu namu aģentūra”, reģistrācijas numurs: 40003334410, juridiskā adrese: Baldones iela 1B, Rīga, Latvija, LV-1007.

**Pamatā esošā tiesiskā attiecība:** Pieteicēja saistības saskaņā ar Labuma guvēja un Pieteicēja [●] noslēgto Jaunā cietuma kompleksa Alsungas ielā 29, Liepājā būvniecības darbu būvuzraudzības līgumuNr. [●].

**Garantijas summa un valūta**: [norādīt maksimālo maksājamo summu ar cipariem un vārdos un valūtu, kādā tā jāmaksā]

**Papildu apliecinājums:** ICC Noteikumu (kā definēti tālāk) 15.(a) pantā minētais Papildu apliecinājums tiek izslēgts (nav jāsniedz). **Jebkurš dokuments, kas papildus jāpievieno maksājuma pieprasījumam**: nav

**Iesniedzamo dokumentu valoda**: jebkurš dokuments, ieskaitot pieprasījumu, tiek iesniegts latviešu valodā.

**Iesniegšanas veids:** jebkurš dokuments, ieskaitot pieprasījumu, tiek iesniegts papīra vai elektroniska dokumenta formātā (oriģināls), un to paraksta Labuma guvēja viens vai vairāki pilnvarotie pārstāvji ar atbilstošu pārstāvības tiesību apjomu. Ja pieprasījums tiek iesniegts papīra formātā, paraksta īstumu jāapliecina (i) pie zvērināta notāra vai (ii) pie citas Latvijas kredītiestādes, kura pieprasījumā vai tam pievienotajā dokumentā rakstiski apstiprina, ka tā ir pārbaudījusi Labuma guvēja pārstāvju paraksta īstumu un to apstiprina ar savu parakstu. Ja pieprasījums tiek iesniegts elektroniskā formātā, tas ir jāparaksta ar Latvijā atzītu drošu elektronisko parakstu.

**Iesniegšanas vieta**:

1. ja pieprasījums tiek iesniegts papīra formātā, tas jāiesniedz [lūdzu norādīt pieprasījuma iesniegšanas vietu] vai Garantijas devēja juridiskajā adresē (pēc Labuma guvēja izvēles); vai
2. ja pieprasījums tiek iesniegts elektroniska dokumenta formātā, tas jānosūta uz Garantijas devēja e-pasta adresi [●] (nosūtīšanas faktu apliecina attiecīgi elektroniskie dati vai to izdruka no Labuma guvēja datora sistēmas, un Garantijas devējam ir pienākums rakstveidā apstiprināt pieprasījuma saņemšanu 1 darba dienas laikā pēc saņemšanas).

**Derīguma termiņš**: diena, kad saskaņā ar starp Labuma guvēju un [●] [●] noslēgto Liepājas cietuma būvniecības līgumu Nr. [●] izbeidzas minētajā līgumā noteiktais Garantijas laiks (ievērojot minētajā līgumā noteikto definīciju).

**Puse, kura ir atbildīga par jebkādu maksu (t.sk. bankas komisiju) segšanu**: Pieteicējs.

Kā Garantijas devējs mēs ar šo neatsaucami un bez nosacījumiem apņemamies nekavējoties, bez jebkāda kavējuma (jebkurā gadījumā ne vēlāk kā 2 [divu] darba dienu laikā pēc Labuma guvēja pieprasījuma saņemšanas) samaksāt Labuma guvējam jebkādu summu, kas nepārsniedz Garantijas summu, pēc šīs Garantijas noteikumiem atbilstoša pieprasījuma saņemšanas no Labuma guvēja. Maksājums ir veicams uz Labuma guvēja bankas kontu, kas norādīts Labuma guvēja pieprasījumā. Skaidrības labad, šī Garantija veido atsevišķas un patstāvīgas Garantijas devēja saistības, un tās spēkā esamību un izpildāmību neietekmē Pamatā esošās tiesiskās attiecības spēkā esamība vai neesamība un izpildāmība vai neizpildāmība. Garantijas devējam nav tiesību celt iebildumus un ierunas pret šo Garantiju, ieskaitot, bet neaprobežojoties ar Pieteicējam saskaņā ar Pamatā esošo tiesisko attiecību pieejamajiem iebildumiem un ierunām.

Jebkurš pieprasījums saskaņā ar šo Garantiju ir mums jāsaņem Beigu termiņā vai līdz tam Iesniegšanas vietā un kādā no veidiem, kas ir norādīti augstāk.

Var iesniegt vairākus pieprasījumus. Summa, ko Garantijas devējs ir apņēmies maksāt saskaņā ar šo Garantiju, tiek automātiski samazināta par jebkuru summu, ko Garantijas devējs jau ir samaksājis saskaņā ar šo Garantiju.

**Šai Garantijai ir piemērojami Vienoto pieprasījuma garantiju noteikumi, 2010. gada redakcija, ICC (Starptautiskās Tirdzniecības palātas) publikācija Nr. 758 (angļu valodā - *Uniform Rules for demand Guarantees (Urdg) 2010 Revision, ICC Publication No 758*) (ICC Noteikumi).** Skaidrības labad, ICC Noteikumu 15(a) pants netiek piemērots šai Garantijai. Jautājumi, kurus neregulē augstāk minētie ICC Noteikumi, tiek izlemti saskaņā ar Latvijas normatīviem aktiem. Skaidrības labad, Latvijas Civillikuma 1692. līdz 1715. pants nav piemērojams šai Garantijai, jo šī Garantija neveido galvojumu, un tā vietā šī Garantija veido atsevišķas un patstāvīgas Garantijas devēja saistības (nevis Garantijas devēja blakus saistības).

Jebkurš strīds, nesaskaņa vai prasība, kas izriet no vai saistībā ar šo Garantiju, vai tās pārkāpumu, izbeigšanu vai spēkā neesamību, tiek risināta Latvijas Republikas tiesās.

Šī Garantija ir sagatavota divos oriģinālos, no kuriem vienu patur Labuma guvējs, bet otru patur Garantijas devējs.

*Garantijas devēja PARAKSTS(-I)*

Līguma izpildes garantija

[Garantijas devēja veidlapa]

PIRMĀ PIEPRASĪJUMA, BEZNOSACĪJUMA GARANTIJA

**Kam**: Labuma guvējam (skatīt zemāk)

**Datums:** [norādīt izdošanas datumu]

**Garantijas veids:** Līguma izpildes garantija

**Garantijas Nr.:** [norādīt Garantijas Nr.]

**Garantijas devējs:** [norādīt Garantijas devēja nosaukumu, juridisko adresi un reģistrācijas Nr.]

**Pieteicējs:** [norādīt Pieteicēja nosaukumu, juridisko adresi un reģistrācijas Nr.]

**Labuma guvējs**: valsts akciju sabiedrība “Tiesu namu aģentūra”, reģistrācijas numurs: 40003334410, juridiskā adrese: Baldones iela 1B, Rīga, Latvija, LV-1007.

**Pamatā esošā tiesiskā attiecība:** Pieteicēja saistības saskaņā ar Labuma guvēja un Pieteicēja [●] noslēgto Jaunā cietuma kompleksa Alsungas ielā 29, Liepājā būvniecības darbu būvuzraudzības līgumuNr. [●].

**Garantijas summa un valūta**: [norādīt maksimālo maksājamo summu ar cipariem un vārdos un valūtu, kādā tā jāmaksā].

**Papildu apliecinājums:** Papildu apliecinājumu var iekļaut pieprasījuma tekstā vai sagatavot atsevišķā dokumentā, saskaņā ar kuru Labuma guvējam tikai jāapliecina, ka Pieteicējs nav izpildījis savas saistības saskaņā ar Pamatā esošo tiesisko attiecību, nenorādot motivāciju, kāpēc attiecīgā summa tiek pieprasīta.

**Jebkurš dokuments, kas papildus jāpievieno maksājuma pieprasījumam**: nav.

**Iesniedzamo dokumentu valoda**: jebkurš dokuments, ieskaitot pieprasījumu, tiek iesniegts latviešu valodā.

**Iesniegšanas veids:** jebkurš dokuments, ieskaitot pieprasījumu, tiek iesniegts papīra vai elektroniska dokumenta formātā (oriģināls), un to paraksta Labuma guvēja viens vai vairāki pilnvarotie pārstāvji ar atbilstošu pārstāvības tiesību apjomu. Ja pieprasījums tiek iesniegts papīra formātā, paraksta īstumu jāapliecina (i) pie zvērināta notāra vai (ii) pie citas Latvijas kredītiestādes, kura pieprasījumā vai tam pievienotajā dokumentā rakstiski apstiprina, ka tā ir pārbaudījusi Labuma guvēja pārstāvju paraksta īstumu un to apstiprina ar savu parakstu. Ja pieprasījums tiek iesniegts elektroniskā formātā, tas ir jāparaksta ar Latvijā atzītu drošu elektronisko parakstu.

**Iesniegšanas vieta**:

1. ja pieprasījums tiek iesniegts papīra formātā, tas jāiesniedz [lūdzu norādīt pieprasījuma iesniegšanas vietu] vai Garantijas devēja juridiskajā adresē (pēc Labuma guvēja izvēles); vai
2. ja pieprasījums tiek iesniegts elektroniska dokumenta formātā, tas jānosūta uz Garantijas devēja e-pasta adresi [●] (nosūtīšanas faktu apliecina attiecīgi elektroniskie dati vai to izdruka no Labuma guvēja datora sistēmas, un Garantijas devējam ir pienākums rakstveidā apstiprināt pieprasījuma saņemšanu 1 darba dienas laikā pēc saņemšanas).

**Derīguma termiņš**: diena, kad saskaņā ar starp Labuma guvēju un [●] [●] noslēgto Liepājas cietuma būvniecības līgumu Nr. [●] noteiktais Objekts (ievērojot minētajā līgumā noteikto definīciju) ir nodots Labuma guvējam).

**Puse, kura ir atbildīga par jebkādu maksu (t.sk. bankas komisiju) segšanu**: Pieteicējs.

Kā Garantijas devējs mēs ar šo neatsaucami un bez nosacījumiem apņemamies nekavējoties, bez jebkāda kavējuma (jebkurā gadījumā ne vēlāk kā 2 [divu] darba dienu laikā pēc Labuma guvēja pieprasījuma saņemšanas) samaksāt Labuma guvējam jebkādu summu, kas nepārsniedz Garantijas summu, pēc šīs Garantijas noteikumiem atbilstoša pieprasījuma saņemšanas no Labuma guvēja. Maksājums ir veicams uz Labuma guvēja bankas kontu, kas norādīts Labuma guvēja pieprasījumā. Skaidrības labad, šī Garantija veido atsevišķas un patstāvīgas Garantijas devēja saistības, un tās spēkā esamību un izpildāmību neietekmē Pamatā esošās tiesiskās attiecības spēkā esamība vai neesamība un izpildāmība vai neizpildāmība. Garantijas devējam nav tiesību celt iebildumus un ierunas pret šo Garantiju, ieskaitot, bet neaprobežojoties ar Pieteicējam saskaņā ar Pamatā esošo tiesisko attiecību pieejamajiem iebildumiem un ierunām.

Jebkurš pieprasījums saskaņā ar šo Garantiju ir mums jāsaņem Beigu termiņā vai līdz tam Iesniegšanas vietā un kādā no veidiem, kas ir norādīti augstāk.

Var iesniegt vairākus pieprasījumus. Summa, ko Garantijas devējs ir apņēmies maksāt saskaņā ar šo Garantiju, tiek automātiski samazināta par jebkuru summu, ko Garantijas devējs jau ir samaksājis saskaņā ar šo Garantiju.

**Šai Garantijai piemērojami Vienoto pieprasījuma garantiju noteikumi, 2010. gada redakcija, ICC (Starptautiskās Tirdzniecības palātas) publikācija Nr. 758 (angļu valodā - *Uniform Rules for demand Guarantees (Urdg) 2010 Revision, ICC Publication No 758*) (ICC Noteikumi).** Skaidrības labad, ICC Noteikumu 15(a) pants netiek piemērots šai Garantijai. Jautājumi, kurus neregulē augstāk minētie ICC Noteikumi, tiek izlemti saskaņā ar Latvijas normatīviem aktiem. Skaidrības labad, Latvijas Civillikuma 1692. līdz 1715. pants nav piemērojams šai Garantijai, jo šī Garantija neveido galvojumu, un tā vietā šī Garantija veido atsevišķas un patstāvīgas Garantijas devēja saistības (nevis Garantijas devēja blakus saistības).

Jebkurš strīds, nesaskaņa vai prasība, kas izriet no vai saistībā ar šo Garantiju, vai tās pārkāpumu, izbeigšanu vai spēkā neesamību, tiek risināta Latvijas Republikas tiesās.

Šī Garantija ir sagatavota divos oriģinālos, no kuriem vienu patur Labuma guvējs, bet otru patur Garantijas devējs.

*Garantijas devēja PARAKSTS(-I)*